《偶得牡丹之白者赋之》
宋代·赵蕃

梅花当冬吐冰雪，古今已复称高洁。
春风草木争宠光，尔乃白乎无得涅。
屈原放逐楚江滨，山高水疾谁与邻。
商山山中四老人，汉且终辞肯事秦。
白山茶有涪翁赋，莲自远公仍白傅。
数公已矣不可作，风雨明朝埋玉树。

作者简介：赵蕃（1143年～1229年），字昌父，号章泉，原籍郑州。理宗绍定二年，以直秘阁致仕，不久卒。諡文节。